༄༅། །ལྷག་པའི་ལྷ་ཀུན་ལ་འཇུག་པའི་སྦྱིན་སྲེག་ཉམས་
ལེན་སྙིང་པོར་དྲིལ་བ་བཞུགས་སོ།།
དཔལ་ཧེ་རུ་ཀ་དང་གཉིས་སུ་མེད་པའི་བླ་མ་ལ་ཕྱག་འཚལ་ལོ། །འདིར་ཚོགས་གཉིས་
སྤེལ་བ་དང་ཉམས་ཆག་དག་པར་བྱ་བ་གཙོ་བོར་གྱུར་པ་ལ་ཕྲིན་ལས་གཞན་གྱི་ཁ་བསྒྱུར་ཡང་བགྱི་བར་རུང་བའི་ཡི་དམ་གྱི་
མེ་མཆོད་བྱ་བར་འདོད་ན། དང་པོ་རྫས་བསག་པ་ནི། མར་ཁུ། ཡམ་ཤིང་། ཏིལ་དཀར་ནག དཀར་གསུམ་མངར་གསུམ་
དང་དྲི་བཟང་གིས་སྦགས་པའི་ཞོ་ཟན།་འདི་ཕྱེ་གཙང་མ་ཞོ་འོས་སྦྲུས་པ་མཆན། སོ་བ། འབྲས། ནས། གྲོ། སྲན་མ། ཡུངས་ཀར།
ཀུ་ཤ དུར་ཝ། ཤིང་ཏོག དར་སྣ། སྨན་སྣ། རིན་པོ་ཆེའི་རིགས་ལ་སོགས་མར་ཁུ་མ་གཏོགས་པའི་རྫས་རྣམས་སྣོད་གཅིག་
ཏུ་སྦམས་ཏེ་བཀོད། ལས་མཐུན་གྱི་མེ་དར་རྣམས་ཀྱང་བསག གཉིས་པ་ཐབ་བཅའ་བ་ནི། བདག་གི་རྣལ་འབྱོར་དང་ལྡན་
པས། བདུད་རྩི་འཁྱིལ་པའི་སྔགས་ཀྱིས་བསངས་ཆུ་བསྒྲུབ། གང་དུ་བྱ་བའི་ས་གཞི་མ་དུལ་བ་ཡིན་ན་ས་ཆོག་བྱ། དེ་ནས་
རླན་ཅན་གྱི་ས་སྟེགས་འཇམ་པོ་ལ་རྡུལ་ཚོན་གྱིས་རེ་ཁཱ་གསུམ་དུ་བསྐོར་བའི་ནང་མའི་དབུས་སུ་རྩེ་མོ་ཤར་བསྟན་གྱི་རྡོ་
རྗེ་དཀར་པོ་སོར་བརྒྱད་པ་བྲི།་...རྒྱས་པ་ལ་རིན་པོ་ཆེ། དབང་ལ་པདྨ། དྲག་པོ་ལ་རྒྱ་གྲམ་དང་རལ་གྲི། མཆན། ཕྱི་མ་གཉིས་ལ་ནང་ནས་
རིམ་པ་བཞིན་རྡོ་ར་དང་འོད་ཕྲེང་ངོ་།་...རྒྱས་པ་ལ་ནོར་བུ། དབང་ལ་ལྕགས་ཀྱུ་དྲག་པོ་ལ་རལ་གྲི། མཆན། དེའི་སྟེང་དུ་དྲི་བཟང་གི་
ཤིང་ངམ་དགོན་པའི་བ་ལང་གི་ལྕི་བ་སྲོག་ཆགས་མེད་པའི་བུད་ཤིང་བཟང་པོ་རན་པར་བརྩེགས། ཉེ་ལོགས་ཅི་བདེ་བར་
མཆོད་གཏོར་བཟང་པོ་དང་ཚོགས་འཁོར་སྲེག་རྫས་རྣམས་ཀྱང་འདུ་བྱའོ། །གསུམ་པ་དངོས་གཞིའི་རིམ་པ་ནི། བསངས་ཆུ་
285

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
འཐོར་ཞིང༌། ཨོཾ་བཛྲ་ཨ་མྲྀ་ཏ་ཀུཎྜ་ལི་ཧ་ན་ཧ་ན་ཧཱུཾ་ཕཊཿ༔ ཀྱིས་བསངས། སྟོང་པའི་ངང་ལས་
མཆོད་རྫས་དང་སྲེག་རྫས་རྣམས་རང་རང་གི་མིང་ཡིག་དང་པོ་ཐིག་ལེས་བརྒྱན་པ་
ལས་བྱུང་བའི་བདུད་རྩིའི་དངོས་པོ་ལས་ཐམས་ཅད་ལ་ཐོགས་པ་མེད་པར་སྐུལ་
ཞིང་ལྷ་ཚོགས་རྣམས་དགྱེས་པ་སྐོང་བའི་ནུས་ལྡན་དུ་གྱུར། ནང་མཆོད་འཐོར་ཞིང༌། ཨོཾ་
ཨཱཿཧཱུྃ་ཧ་ཧོ་ཧྲཱིཿ ལན་བདུན་བརྗོད། ལས་མཐུན་གྱི་མེ་སྦར་ལ། ཨཱཿ ཆོས་རྣམས་རང་བཞིན་སྐྱེ་བ་
མེད༔ ནམ་མཁའ་དབྱིངས་ཀྱི་དབང་ཕྱུག་མའི༔ ཀློང་ན་ལས་བཞི་རྫོགས་པའི་ཐབཿ
སྤྱན་དང་མཱ་ཀཱིའི་མཁའ་དབྱིངས་སུ༔ ཞལ་ཕྱག་སྤངས་པའི་མེ་ལྷ་ནི༔ ཡུམ་ཆེན་ན་
བཟའ་དཀར་མོ་ཉིད༔ དམ་ཚིག་སྒྲོལ་མའི་བརྟུལ་ཞུགས་དང་༔ མཉམ་སྦྱོར་བྱིན་ཟ་
འབར་བའི་ཀློང་༔ ཡེ་ཤེས་རབ་འབར་ལྟར་ན། བྷི་ལས་བྷནྡྷའི་གཞལ་ཡས་མཚན་ཉིད་
རྫོགས༔ འབྱུང་བ་རང་འོད་སོགས་ནས། ལྷུན་རྫོགས་ཡེ་ཤེས་རབ་འབར་སྐུ་ལ་བསྟོད༔
བར་རོ། །དགང་བླུགས་ཀྱིས་མར་ཁུ་བཟུང་ལ། ཧྰུྃ༔ དགང་བླུགས་དཀྱིལ་འཁོར་མ་ལུས་པའི
ཞལ་གྱི་ངོ་བོར་རྣམ་དག་ཅིང་༔ རྡོ་རྗེའི་ལྗགས་སྟེང་ཧཱུཾ་ཡིག་གིས༔ སྲེག་རྫས་བདུད་
རྩིའི་རྒྱུན་དྲངས་ནས༔ སྐུ་གསུང་ཐུགས་མཉེས་ཚིམ་གྱུར་ཅིང་༔ ལས་མཐུན་འོད་
ཟེར་འཕྲོས་པ་ཡིས༔ མཆོག་ཐུན་དངོས་གྲུབ་ཐོབ་པར་གྱུར༔ ཨོཾ་ཨཱཿཧཱུྃ༔ ༀ་ཨརྩིག་
ནེརྩིག་ན་མོ་བྷ་ག་ཝ་ཏེ་ཧཱུྃ་ཧཱུྃ་ཕཊ༔ ཨཱ༔ཧཱུྃ་ཧཱུྃ་ཕཊ༔ སརྦ་པཱ་པཾ་ཤཱནྟིཾ་ཀུ་རུ་སྭཱ་ཧཱ༔ ཞེས་
རྩ་སྔགས་བདུན་གྱིས་ཕུལ་ལ། བདག་དང་རྒྱུ་སྦྱོར་ཡོན་བདག་རྣམས། །སྒྲིབ་གཉིས་བྱང་ཞིང་
ཚོགས་གཉིས་རྫོགས། །བྱད་ཕུར་གདོན་བགེགས་རིམས་ནད་དང༌། །རྨི་ལྟས་
མཚན་ངན་དུས་མིན་འཆི། །འཇིགས་པ་བརྒྱད་དང་བཅུ་དྲུག་སོགས། །མྱུར་དུ་ཞི་
:
286

དགེ་པཎ་ཚེ་དབང་མཆོག་གྲུབ་བཀའ་འབུམ།
ཞིང་མེད་པར་མཛོད། །ཅེས་འདོད་དོན་གསོལ། རྫས་གཞན་རྣམས་ཀྱང་གཅིག་ཏུ་སྦམས་ཏེ་རྩ་སྔགས་གྲངས་ཇི་
ལྟར་རིགས་པས་འབུལ་ཞིང་སྔགས་གྲངས་བཅུ་རེའམ་བདུན་གསུམ་ཉེར་གཅིག་རེའི་མཚམས་སུ་འདོད་གསོལ་ཚར་རེ་སྦྱར་
ལ་འབུལ་ཚུལ་དེ་དང་འདྲ། དེ་བཞིན་དུ་རྒྱས་པ་ལ་རྩ་སྔགས་ཀྱི་ཤམ་བུ་གོང་གི་འདོད་གསོལ་གྱི་མལ་དུ། བདག་ཅག་
ཡོན་མཆོད་འཁོར་དང་བཅས་པའི་ཚེ་དང་བསོད་ནམས་པུའིི་ཀུ་རུ་ཧོ༔ དབང་ལ། ཁམས་
གསུམ་སྐྱེ་དགུའི་བླ་ཡིད་མ་མ་ཝ་ཤཾ་ཀུ་རུ་ཧོཿ དྲག་པོ་ལ། བདག་ཅག་ཡོན་མཆོད་
འཁོར་དང་བཅས་པ་ལ་གནོད་ཅིང་འཚེ་བའི་དགྲ་བགེགས་འབྱུང་པོ་མཱ་ར་ཡ་ཕཊ༔
ཅེས་བསྒྱུར་ཞིང༌། རྫས་ལ་མཚོན་ན། ཞི་བར་མར་ཁུ་དང༌། ཏིལ་དཀར་ནག་ཡུངས་ནག་རྣམས་བུངས་བསྐྱེད། རྒྱས་པ་ལ་ཞོ་
ཟན་དང་དུརླ་རིན་པོ་ཆེ་དང་ཤིང་ཏོག་རྣམས་གཙོ་བོར་བསྐྱེད། དབང་ལ་མངར་གསུམ་སྣུམ་བག་ཅན་གྱི་བཟའ་བཅའ་དང༌།
མེ་ཏོག་དང་ཤིང་ཏོག་གི་རིགས་དམར་པོ་རྣམས་དང༌། དྲག་པོ་ལ་གོང་གི་ཞི་བའི་རྫས་དེ་ཡུངས་ཀར་དང་གུ་གུལ་ཚ་བ་
གསུམ་དང་ལན་ཚྭའི་ཁུ་བས་ཅུང་ཟད་སྦགས་པ་ཞི་བའི་མཐུ་དང་ལྡན་པའི་དྲག་པོ་ཡིན་ནོ། །ཚུལ་འདི་བཞིན་དུ་མཆོད་རྫས་
དང་། སྲེག་རྫས་དང། ཐབ་དཀྱིལ་ལ་སོགས་པའི་ཁ་དོག་ལས་ཐུན་དང་། གཙོ་བོ་ཏིང་ངེ་འཛིན་གྱི་མདེའུ་ཁ་ནི་རྣོ་ལ་ངར་
གྱིས་གདགས་པ་བཞིན་ནོ། །དེ་ཡང་རང་གི་ཡིད་ལ་ཇི་ལྟར་མོས་པའི་གནས་སྐབས་སོ་སོའི་ཁ་བསྒྱུར་ལས་སྟབས་གཅིག་ཏུ་
བཞི་ག་ཚང་དགོས་པ་ནི་མ་ཡིན་ནོ། །རྫས་ཐམས་ཅད་འབུལ་གྲུབ་པ་དང༌། ཨོཾ་བཛྲ་ཝསྟུ་ཡེ་སྭཱ་ཧཿ ཞེས་པས་
གོས་ཟུང་དང་། བཛྲ་ཏམྦུ་ལ་ཡེ་སྭཱ་ཧཱ ཞེས་སོ་རྩི་དབུལ། ཚོགས་ཀྱི་འཁོར་ལོས་མཆོད། ཡེ་ཤེས་རབ་
འབར་དངོས་གྲུབ་གཏེར་གྱི་མཛོད༔ སོགས་ཀྱིས་དངོས་གྲུབ་བླངས་པའི་རྗེས་ཐོགས་སུ་བྱོན་སྐྱེམས་ཕུལ་
ལ༑ ༀ་ཁྱེད་ཀྱིས་སེམས་ཅན་དོན་ཀུན་མཛད། །སོགས་ཀྱི་མཐར། བཛྲ་མུས་ཡེ་ཤེས་པ་
གཤེགས། དམ་ཚིག་པ་རང་ལ་ཐིམ་པར་བསམ། དེ་ནས་བསྔོ་བ་ནི། ཡི་དམ་དྲག་པོའི་
དཀྱིལ་འཁོར་དུ༔ སྦྱིན་སྲེག་མཆོད་པ་འདི་ཕུལ་བའི༔ དགེ་བའི་རྩ་བ་གང་ལགས་
287

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
པཿ༔ འགྲོ་ཀུན་སངས་རྒྱས་ཐོབ་ཕྱིར་བསྔོ ཞེས་ལན་གསུམ་དང༌། སྨོན་ལམ་དེ། ནམ་མཁའི་
མཐའ་ཁྱབ་ལུས་ཅན་སྐྱེ་འགྲོ་ཀུནཿ༔ ངན་སོང་ཟུག་རྔུའི༴ ཀུན་ཀྱང་བདེ་ཆེན༴
ཕྱམ་གཅིག་རྫོགས་པའི་སངས་རྒྱས་ཐོབ་པར་ཤོག༔ ཤིས་བརྗོད་སྤྱི་དང་མཐུན་པར་བྱའོ། །ཡི་
དམ་ གྱི་ དཀྱིལ་ འཁོར་ ལ་ སྦྱིན་ སྲེག་ གི་ མཆོད་ པ་ འབུལ་ བའི་ རིམ་ པ་ འཁྱེར་ བདེ་ འདི་ ལྟ་ བུ་ དགོས་ ཞེས་ རང་ ཉིད་ ཀྱི་
ཚ་བོ་བསོད་ནམས་བསྟན་འཛིན་གྱིས་རྒྱུན་གྱི་ཉམས་ལེན་དུ་ནན་ཏན་ཆེན་པོས་བསྐུལ་བ་མ་ལྕོགས་པར་འཇིགས་མེད་གླིང་
པའི་ཡུམ་བཀའི་མེ་མཆོད་ཀྱི་ཚིག་ཕྲད་ཅུང་ཟད་བསྒྱུར་ཏེ་རྒྱལ་ཁམས་པ་༧ཚེ་དབང་མཆོག་གྲུབ་ཀྱིས་ཐུན་བར་དུ་སྦྱར་བ་
སརྦ་མངྒ་ལཾ།། །།